ટ્રેન માર્ગે પણ આ જ પ્રકારનાં ધસારાની સ્થિતિ સર્જાઈ છે. રાજ્યમાં મુસાફરી કરવા માટે એસટી વિભાગે રંગ રાખ્યો છે. પરંતુ, રેલવે દ્વારા તહેવારોને ધ્યાને રાખીને ઉત્તર ભારત તરફ વધારાની ટ્રીપો દોડાવવાનું આયોજન કર્યું હોવા છતાં રેલવે સ્ટેશને હજારો મુસાફરોને ટ્રેનમાં બેસવા કે ઊભા રહેવાની જગ્યા ન મળતાં ટ્રેન છોડવી પડી હતી. ઉત્તર ભારતનાં રાજ્યો માટેની ખાસ પસંદીદા તાપ્તી ગંગા ટ્રેન તેમ જ ફિરોઝપુર જનતા, જયપુર એક્સ્પ્રેસ, માલડા એક્સ્પ્રેસ, પશ્ચિમ એક્સ્પ્રેસમાં પ્રવાસ કરવા માટે સુરત સ્ટેશને આગલાં દિવસથી જ મુસાફરોનાં ધામા થઈ રહ્યા છે. ગઈકાલે એક હજારથી વધુ મુસાફરો આગળનાં સ્ટેશનથી ટ્રેન ભરાઈને આવતી હોવાથી ચઢી શક્યા ન હતા.